། དེའི་དབང་གི་བྱ་བ་མདོར་བསྡུས་བཞུགས། (《¡¶ལུ》¡འཁོར་ལོ་སྡོམ་པའི་དབང་ཆུའོ།  ། )༄༅།  ། ཨོཾ་སིདྡྷི་རསྟུ།  ། བླ་མ་དམ་པའི་ཞབས་ལ་སྤྱི་བོས་ཕྱག་འཚལ་ལོ། །  གང་གི་རང་བཞིན་མཁའ་འདྲ་སྤྲོས་པའི་འཆིང་ཀུན་བྲལ།  ། གཉིས་མེད་སྦྱོར་བརྩོན་ཐབས་ཀྱིས་སྣ་ཚོགས་གཟུགས་འཆང་བ།  ། བཅུ་ཕྲག་དྲུག་དང་གཉིས་ཀྱིས་ལྷག་པའི་ལྷ་འཁོར་ལོ།  ། རང་བཞིན་གྱིས་ལུས་གནས་པའི་ཚོགས་ཀྱིས་རྟག་ཏུ་སྐྱོངས།  ། དཔལ་ལྡན་མི་བརྗེད་གཟུངས་མངའ་བརྩེ་བའི་བདག་ཉིད་ཅན།  །  འགྲོ་དོན་སྐྱོ་བྲལ་བླ་མ་དེ་ལ་ཕྱག་འཚལ་ཏེ།  ། རྣལ་འབྱོར་མཆོག་ལུགས་དཔལ་སྡོམ་རྒྱུད་ཀྱི་རྗེས་འབྲངས་ལ།  ། རང་བཞིན་ལ་བརྟེན་སྨིན་བྱེད་བླ་མའི་གསུང་བཞིན་དབྱེ།  ། འདིར་སློབ་དཔོན་དྲིལ་བུ་ཞབས་ཀྱིས་བློ་མཆོག་ཏུ་གྱུར་པའི་གང་ཟག་གི་དབང་དུ་བྱས་ཏེ་ཧེ་རུ་ཀ་མངོན་པར་འབྱུང་བ་དང་།  མངོན་པར་བརྗོད་པའི་རྒྱུད་བླ་མ་(《¡¶ལུ》¡+དང་རྡོ་རྗེ་ཕྲེང་བ་)ལ་བརྟེན་ནས།  བཅོས་མ་གཉིས་ཀྱི་དཀྱིལ་འཁོར་སྤངས་ནས་རང་བཞིན་གྱིས་གྲུབ་པའི་དཀྱིལ་འཁོར་ལ་བརྟེན་ཏེ།  དབང་གི་བྱ་བ་མདོར་བསྡུས་པ་ལས།  ཐོག་མར་འཁོར་ལོ་སུམ་རིམ་ཞེས་བྱ་བའི་ཚིགས་སུ་བཅད་པ་གཅིག་གིས་རྩོམ་པ་དང་འབྲེལ་པ་ཀླད་ཀྱི་དོན་བསྟན་ཏེ།  དེའང་ཚིགས་སུ་བཅད་པ་ཕྱེད་སྔ་མས་ནི་རང་བཞིན་གྱིས་གནས་པའི་དཀྱིལ་འཁོར་ལ་ཕྱག་འཚལ་ཞེས་མཆོད་པར་བརྗོད་པ་ཡིན་ལ།  ཕྱེད་ཕྱི་མས་ནི་དགོས་པ་དང་བཅས་པའི་གཞུང་བཤད་པར་དམ་བཅའ་བ་བསྟན་ཏོ།  ། ཡང་དོན་ཕྱོགས་གཅིག་ཏུ་བྱས་ཏེ།  རང་བཞིན་གྱི་དཀྱིལ་འཁོར་ལ་བརྟེན་པའི་དབང་བསྐུར་བའི་ཆོ་གའི་རིམ་པ་ནི་འདིའི་བརྗོད་པར་བྱ་བའི་དོན་ཏོ།  ། དེས་སྣོད་དུ་རུང་བར་བྱས་ནས་རང་བཞིན་གྱིས་ལུས་ལ་དཀྱིལ་འཁོར་དུ་གྲུབ་ཀྱང་བློ་དེ་ལྟར་མ་ཤར་བ་ཤར་བར་བྱེད་པ་ནི་དགོས་པ་སྟེ།  དེའང་འཁོར་ལོ་སུམ་རིམ་ཞེས་པ་རྐང་པ་གཉིས་ཀྱིས་བསྟན་ཏེ།  འཁོར་ལོ་ནི་འཁོར་ལོའི་བདག་པོ་སྟེ་གཙོ་བོ་ཡབ་ཡུམ་མོ།  །  སུམ་རིམ་ནི་སྐུ་གསུང་ཐུགས་སོ།  ། རྣལ་འབྱོར་མ་ནི་སྙིང་པོའི་དང་དམ་ཚིག་གི་རྣལ་འབྱོར་མའོ།  ། དེ་ལྟར་ལྷ་དྲུག་ཅུ་རྩ་གཉིས་སམ་སུམ་ཅུ་རྩ་བདུན་དག་གིས་ཀྱང་ཁམས་གསུམ་པའི་སེམས་ཅན་མཐའ་དག་ལ་ངོ་བོ་ཉིད་ཀྱིས་གནས་ཀྱང་།  དེ་ལྟར་གནས་པར་བློ་ལ་མ་གྲུབ་པ་གྲུབ་པར་བྱེད་པ་ནི་དགོས་པའོ།  ། དེ་ལྟར་གྲུབ་པར་བྱས་ཏེ་ལམ་ལ་བརྩོན་པར་བྱས་པ་ལས་རྡོ་རྗེ་ཅན་གྱི་གནས་ཐོབ་པར་བྱེད་པ་ནི་དགོས་པའི་ཡང་དགོས་པའོ།  ། དེ་དག་གཞུང་འདི་དང་འབྲེལ་བའོ།  །  དེ་ལྟར་རང་བཞིན་གྱིས་གནས་པ་དང་།  གནས་ཀྱང་དེ་ལྟར་མ་ཤེས་པ་གཉིས་ཀྱིས་འབྲས་བུ་ཐོབ་པར་བྱེད་པ་ལ་ལམ་གྱིས་མི་ནུས་པ་དང་མི་དགོས་པའི་སྐྱོན་ཡང་མེད་དོ།  ། ∶¡Ãདོན་དང་པོའོ། ། (《¡¶ཞ》¡-དོན་དང་པོའོ། ། ། ། )ད་ནི་དེ་ཉིད་ཀྱི་དོན་རྒྱས་པར་བསྟན་པའི་ཕྱིར་དང་།  ཆོ་ག་མདོར་བསྡུས་ཀྱི་སྤྱིའི་དོན་རྣམ་པར་བཞག་པ་བསྟན་པ་ནི།  དབང་བསྐུར་དཀྱིལ་འཁོར་སྔོན་འགྲོ་བར།  ། རྡོ་རྗེ་འཆང་གིས་བཤད་པ་སྟེ།  ། འོན་ཀྱང་དཀྱིལ་འཁོར་དེ་རང་བཞིན༑ ༑ ཅི་ཡིན་དེ་ནི་འདི་ལྟར་བཤད།  ། རི་མོར་གནས་པའི་ལས་དང་ནི།  །  ཐིག་ལེ་ཚོན་དགྱེའི་རིམ་པ་བསྟན།  ། འགྲོ་བ་འདི་ཉིད་རང་བཞིན་གྱིས།  ། གྲུབ་པའི་དཀྱིལ་འཁོར་གཉིས་མེད་པའོ།  ། བཅོས་མ་གཉིས་ཀྱི་ངོ་བོ་གང་།  ། དེ་ནི་གདུལ་བྱའི་དབང་ལས་འདོད།  ། མཁས་པའི་བསྒྲུབ་བྱ་དེ་མིན་ཏེ།  ། ཡང་དག་དོན་མཐོང་གྲོལ་ཕྱིར་རོ།  ། འཁོར་ལོ་གསུམ་གྱི་དཀྱིལ་འཁོར་གྲུབ།  ། དཀྱིལ་འཁོར་ལྷ་རྣམས་གྲུབ་པའོ།  ། དེ་ཡི་དབང་བསྐུར་ལ་སོགས་རིམ།  ། ཅི་ནས་མ་གྲུབ་ཡང་གྲུབ་བྱེད།  ། དེ་ཡི་རང་བཞིན་མི་ཤེས་རྣམས།  ། སྣོད་དུ་བྱ་བར་བཞེད་པ་སྟེ༑ ༑ དབང་བསྐུར་སོགས་རིམ་ཀུན་རྫོབ་ཏུ།  ། མངོན་སུམ་དུ་ནི་བསྒྲུབ་པའོ།  །  སློབ་དཔོན་ལ་སོགས་དབྱེ་བ་ཡིས།  ། དབང་བསྐུར་རྣམ་པ་བཞིར་བཤད་དེ།  ། ཆུ་ཡི་དབང་སོགས་དབྱེ་བ་ཡིས།  ། བཞི་པོ་དེ་ནི་བཅུ་བཞིའོ།  ། ཞེས་བྱ་བའི་ཚིགས་སུ་བཅད་པ་དྲུག་དོན་ལྔས་བཤད་པར་བྱ་སྟེ།  དབང་བསྐུར་བ་ལ་དཀྱིལ་འཁོར་སྔོན་དུ་འགྲོ་བའི་འཐད་པ་དང་།  དཀྱིལ་འཁོར་གྱི་རབ་ཏུ་དབྱེ་བ་དང་།  དེ་ལ་བཅོས་མ་གཉིས་སྤངས་ཏེ་རང་བཞིན་ལ་བརྟེན་པའི་ཚུལ་དང་།  དེར་ཀུན་རྫོབ་ཏུ་དབང་བསྐུར་བ་དགོས་པའི་འཐད་པ་དང་།  དབང་གི་དབྱེ་བ་སྤྱྀར་བསྟན་པའོ།  །  དང་པོ་ནི་དབང་བསྐུར་ཞེས་བྱ་བ་རྐང་པ་གཉིས་ཏེ།  དེའང་སྤྱིར་གོ་རིམ་ནི་འབྲས་བུའི་སྔོན་དུ་ལམ་མངོན་པར་རྟོགས་པ་འགྲོ་དགོས་ཏེ་འབྲས་བུ་དེས་བསྒྲུབས་པའི་འབྲས་བུ་ཡིན་པས་སོ།  ། དེའི་སྔོན་དུའང་དབང་བསྐུར་བ་འགྲོ་དགོས་ཏེ།  དེས་སྣོད་དུ་རུང་བར་མ་བྱས་ན་ལམ་གྱི་སྣོད་མ་ཡིན་པས་ལམ་བསྒྲུབས་ཀྱང་འབྲས་བུ་མི་འབྱུང་སྟེ།  ཕྱག་རྒྱ་ཆེན་པོ་ཐིག་ལེའི་རྒྱུད་ལས།  ། དབང་མེད་ན་ནི་དངོས་གྲུབ་མེད།  ། བྱེ་མ་བཙིར་ཡང་མར་མེད་ལྟར།  ། གང་ཞིག་རྒྱུད་ལུང་ང་རྒྱལ་གྱིས༑ ༑ དབང་བསྐུར་མེད་པར་འཆད་བྱེད་པ།  ། སློབ་དཔོན་སློབ་མ་ཤི་མ་ཐག།  དངོས་གྲུབ་ཐོབ་ཀྱང་དམྱལ་བར་འགྲོ།  ། དེ་བས་འབད་པ་ཐམས་ཅད་ཀྱིས།  ། བླ་མ་ལ་ནི་དབང་ནོད་ཞུ།  ། ཞེས་སོ།  ། དེའང་དཀྱིལ་འཁོར་སྔོན་དུ་འགྲོ་བར་རྡོ་རྗེ་འཆང་གིས་གསུངས་ཏེ།  རྒྱུད་སྡེ་མཐའ་དག་ནས་དཀྱིལ་འཁོར་མེད་པའི་དབང་བསྐུར་བ་མ་གསུངས་པས་ན་དཀྱིལ་འཁོར་སྔོན་དུ་འགྲོའོ།  ། གཉིས་པ་ནི་དེ་ལ་གང་ཟག་གི་བློའི་བྱེ་བྲག་གི་དཀྱིལ་འཁོར་དེའི་རང་བཞིན་གྲངས་གསུམ་དུ་འདི་ལྟར་བཤད་དེ།  གང་ཟག་དབང་པོ་ཐ་མ་ལ་རས་བྲིས་ལ་སོགས་པ་ལྷའི་སྐུ་ཕྱག་རྒྱ་ཆེན་པོ་ལྷ་ཞལ་དང་ཕྱག་གི་རྣམ་པ་ཅན་མེད་ན་བློ་ལ་ངེས་ཤེས་མི་སྐྱེ་བས།  རི་མོར་གནས་པའི་ལས་དང་ནི།  ། ཞེས་གསུངས་སོ།  ། དེ་ལས་ཅུང་ཞིག་ཡིད་ཆེས་པར་སླ་བས་ས་ལ་ཐིག་བཏབ་པ་ལ་རྡུལ་ཚོན་གྱིས་ལྷའི་ཕྱག་མཚན་ལ་སོགས་པའི་དཀྱིལ་འཁོར་ཏེ།  ཐིག་ལ་ཚོན་དགྱེའི་རིམ་པ་བསྟན།  ། ཞེས་པ་དང་།  གང་ཟག་དབང་པོ་རབ་ལ་རང་གི་ལུས་ལ་རང་བཞིན་གྱིས་གྲུབ་པའི་དཀྱིལ་འཁོར་ཏེ།  འགྲོ་བ་འདི་དག་རང་བཞིན་གྱིས།  ། གྲུབ་པའི་དཀྱིལ་འཁོར་གཉིས་མེད་པའོ།  །  ཞེས་པ་དང་གསུམ་མོ།  ། གཞན་མངོན་བརྗོད་བླ་མ་ལས།  མེ་ཏོག་ཚོམ་བུའི་དཀྱིལ་འཁོར་ཞེས་བྱ་བ་གསུངས་པ་དེ་ནི་གང་ཟག་དབང་པོ་འབྲིང་གི་དབང་དུ་བྱས་པའི་དཀྱིལ་འཁོར་དུ་བསྡུའོ།  ། གསུམ་པ་ནི་དེ་ལྟར་དཀྱིལ་འཁོར་གསུམ་ལས་འདིར་གཉིས་པོ་མ་བསྟན་པ་ནི།  བཅོས་མ་གཉིས་པོ་གདུལ་བྱ་རྟོགས་ལྡན་གྱི་གང་ཟག་འབྲིང་དང་ཐ་མའི་དབང་དུ་བྱས་པ་ཡིན་ནོ།  ། འདིར་རྟོག་པ་བཅོམ་པས་གང་ཟག་རབ་མཁས་པའི་བྱ་བ་ཡིན་པས་གཉིས་མ་ཡིན་ཏེ།  རང་བཞིན་གྱི་དཀྱིལ་འཁོར་གྱི་དོན་མཐོང་བས་གྲོལ་བའི་ཕྱིར།  རང་བཞིན་གྱི་དཀྱིལ་འཁོར་ཉིད་ཇི་ལྟར་གྲུབ་སྙམ་པ་ལ།  འཁོར་ལོ་གསུམ་གྱི་རྟེན་གྱི་དཀྱིལ་འཁོར་རང་བཞིན་གྱིས་ལུས་ལ་གྲུབ་སྟེ།  དཔལ་ཁ་སྦྱོར་ཐིག་ལེ་ལས།  རྐང་པའི་མཐིལ་དུ་རྩོམ་ཆེན་རླུང་།  ། ཞེས་བྱ་བ་ནས།  ལུས་ཀྱི་དཀྱིལ་འཁོར་ཉིད་དུ་བརྗོད།  ། ཅེས་བྱ་བའི་བར་དུ་གསུངས་པས་རྟེན་ལུས་གྲུབ་ལ།  དཀྱིལ་འཁོར་གྱི་བརྟེན་པ་ལྷ་རྣམས་ཀྱང་གྲུབ་སྟེ།  ལུས་ཀྱི་རྩ་དང་ཁམས་དྭངས་མ་ལྷའི་ངོ་བོ་ཡིན་ཏེ།  འདི་དག་གནས་སུ་མཁའ་འགྲོ་མ།  ། རྩ་གཟུགས་མཛེས་པས་ཡང་དག་གནས།  ། ཞེས་གསུངས་སོ།  ། བཞི་པ་ནི་(《¡¶ལུ》¡+དེའི་དབང་བསྐུར་ལ་སོགས་ཅེས་པ་ལ་སོགས་པ་སྟེ། )གལ་ཏེ་དེ་ལྟར་ངོ་བོ་ཉིད་ཀྱིས་ལུས་ལ་དཀྱིལ་འཁོར་གྲུབ་ན་དབང་སྐུར་མི་དགོས་ལ་ངོ་བོ་ཉིད་ཀྱིས་མ་གྲུབ་ན།  གྲུབ་པར་བསམས་པས་འབྲས་བུ་མི་འབྱུང་སྟེ།  སྤྲང་པོ་རྒྱལ་པོར་རློམ་པ་དང་མཚུངས་སོ་སྙམ་པ་ལ།  མ་ཡིན་ཏེ་ངོ་བོ་ཉིད་ཀྱིས་གྲུབ་པས་སྔར་མ་གྲུབ་པ་ཞིག་ལ་ཕྱིས་གྲུབ་པར་བྱེད་པ་མ་ཡིན་ལ།  ངོ་བོ་ཉིད་ཀྱིས་གྲུབ་ཀྱང་དབང་བསྐུར་བ་ལ་སོགས་པའི་སྒོ་ནས་བློ་ལ་གྲུབ་པར་མ་ཤེས་པ་རྣམས་ལ་མ་གྲུབ་པ་གྲུབ་པར་བྱེད་པ་ཡིན་པས་ན།  དེའི་རང་བཞིན་∶¡Ãབློ་ལ་གྲུབ་པར་མི་ཤེས་པ་རྣམས་ལ་བློ་ལ་གྲུབ་པར་བྱས་ནས་སྣོད་དུ་བྱ་བར་བཞེད་པ་ཡིན་ཏེ༑ ∶¡Ãདཔེར་ན་དབུལ་པོའི་མལ་འོག་ན་གཏེར་ཡོད་ཀྱང་ཡོད་པར་མ་ཤེས་ན་དབུལ་བ་ལས་མི་གྲོལ་བ་ལ།  དེ་ཡོད་པར་ཤེས་པ་ལ་དབུལ་བ་ལས་གྲོལ་བར་བྱེད་པ་བཞིན་ནོ།  ། ལུས་ལ་དཀྱིལ་འཁོར་གྲུབ་པ་(《¡¶ལུ》¡-དཔེར་ན་་་་་་་གྲུབ་པ་)དེའང་རང་བཞིན་(《¡¶ཞ》¡-བློ་ལ་་་་་་་རང་བཞིན་)གྱིས་གྲུབ་པས་དོན་དམ་པར་དགོས་པ་མེད་ཀྱང་༑  ཀུན་རྫོབ་ཏུ་བློ་ལ་གྲུབ་པར་བྱེད་པས་གློ་བུར་གྱི་དྲི་མ་སེལ་བར་བྱེད་པ་ཡིན་ཏེ།  དཔལ་རྡོ་རྗེ་ལས།  སེམས་ཅན་རྣམས་ནི་སངས་རྒྱས་ཉིད།  ། འོན་ཀྱང་གློ་བུར་དྲི་མས་བསྒྲིབས།  ། དེ་བསལ་ནས་ནི་སངས་རྒྱས་ཉིད།  ། ཅེས་གསུངས་སོ༑ ༑ ལྔ་པ་ནི་(《¡¶ལུ》¡+སློབ་དཔོན་ལ་སོགས་ཅེས་པ་སྟེ། )དེ་ལྟར་མི་གསལ་བ་གསལ་བར་བྱེད་པའམ།  བློ་ལ་མ་གྲུབ་པ་གྲུབ་པར་བྱེད་པའི་དབང་བསྐུར་བའི་གྲངས་ནི།  སློབ་དཔོན་ལ་སོགས་དབྱེ་བ་ཡིས།  ། (《¡¶ཞ》¡《¡¶ལུ》¡+དབང་བསྐུར་རྣམ་པ་བཞིར་བཤད་དེ། །  ཆུ་ཡི་དབང་སོགས་དབྱེ་བ་ཡིས།  ། )བཞི་པོ་དེ་ནི་བཅུ་བཞིའོ།  ། ཞེས་གསུངས་སོ།  །  སོགས་ཀྱིས་གསང་དབང་དང་།  ཤེས་རབ་ཡེ་ཤེས་དང་།  བཞི་པ་སྟེ་བཞི་ཡིན་ལ།  དེ་ལས་ཀྱང་སློབ་དཔོན་ལ་མེ་ཏོག་ཕྲེང་བ་དང་།  ཆུ་དང་།  ཅོད་པན་དང་།  རྡོ་རྗེ་དང་༑  དྲིལ་བུ་དང་།  མིང་དང་།  ཐུན་མོང་གི་བརྟུལ་ཞུགས་དང་།  ཐུན་མོང་མ་ཡིན་པའི་བརྟུལ་ཞུགས།  ལུང་བསྟན།  དབུགས་དབྱུང་།  གཟེངས་བསྟོད་གསུམ་བློའི་བྱེ་བྲག་གིས་ཕྱེ་ན་བཅུ་གཅིག་གོ། ཡང་ན་ཆོ་གའི་བྱ་བ་གཅིག་པས་(《¡¶ལུ》¡+ལུང་བསྟན། དབུགས་དབྱུང་།  གཟེངས་བསྟོད་)དེ་གསུམ་ལ་གཅིག་སྟེ་དགུ།  ། རྡོ་རྗེ་སློབ་དཔོན་དང་བཅུ།  དེའི་མཐའ་རྟེན་རྗེས་སུ་གནང་བ་དང་བཅུ་གཅིགདབང་གོང་མ་གསུམ་སྟེ་དེ་ལ་དབྱེ་ན་བཅུ་བཞིའོ།  ། ཡང་ན་མེ་ཏོག་ཕྲེང་བ་དང་།  སྔགས་ཀྱི་དབང་༑  ཆུ།  ཅོད་པན།  རྡོ་རྗེ།  དྲིལ་བུ།  མིང་བརྟུལ་ཞུགས་གཉིས་གཅིག། ལུང་བསྟན༑  དབུགས་དབྱུང་།  གཟེངས་བསྟོད།  རྡོ་རྗེ་སློབ་དཔོན་རྗེས་གནང་དང་བཅས་པ་དང་།  དབང་གོང་མ་གསུམ་སྟེ་བཅུ་བཞིའོ།  ། སློབ་དཔོན་འདི་ཉིད་ཀྱི་དགོངས་པའང་དེ་ཉིད་ཡིན་པར་མངོན་ནོ།  ། ད་ནི་དང་པོར་རེ་ཞིག་ཅེས་པ་ལ་སོགས་པས་གཞུང་གི་དོན་དངོས་བསྟན་ཏེ།  དེ་ལ་དང་པོ་རེ་ཞིག་ཅེས་པ་ལ་སོགས་པས་ནི་(《¡¶ཞ》¡+ནམ་)དབང་བསྐུར་བའི་སྔོན་རོལ་དུ་རྡོ་རྗེ་སློབ་དཔོན་བདག་ཉིད་ཀྱི་ལུས་འཁོར་ལོ་གསུམ་ལ་སོགས་པའི་ལྷ་སོ་བདུན་གྱི་རང་བཞིན་ཡིན་པར་ཤེས་པར་བྱ་སྟེ།  དེ་ལྟ་བུའི་དཀྱིལ་འཁོར་དུ་སློབ་མའང་དེ་ལྟ་བུའི་རང་བཞིན་དུ་འཇུག་པ་ཡིན་པར་ཤེས་པར་བྱས་ལ་བཅོས་མ་གཉིས་ཀྱི་བདག་ཉིད་ཅན་གྱི་བསྙེན་པ་དང་།  ས་ཆོག་དང་སའི་ལྷ་མོའི་སྟ་གོན་དང་།  ལྷ་སྟ་གོན་དང་སློབ་མ་སྟ་གོན་རྣམས་དོར་ཏེ་དབང་གི་སྐབས་སུ་བུམ་པ་དགོས་པའི་ཕྱིར་བུམ་པ་སྟ་གོན་ཙམ་ལ་བརྟེན་ཏེ་ཆོ་ག་ཐམས་ཅད་བསྒྲུབ་པར་བྱའོ།  ། ཞེས་གསུངས་ཏེ།  གཞན་དེ་དག་ཅིས་མི་དགོས་ན་སློབ་དཔོན་གྱིས་རང་གི་ལུས་ལ་ལྷ་སོ་བདུན་གྱི་དཀྱིལ་འཁོར་ངོ་བོ་ཉིད་ཀྱིས་གྲུབ་པར་ཤེས་པས་དེ་ལྟར་ངོ་བོས་གྲུབ་པ་ལ་ལྷ་མཉེས་པར་བྱེད་པའི་བསྙེན་པ་མི་དགོས་ཤིང་དེ་ལྟར་བདག་དང་སློབ་མའི་ལུས་ལ་དཀྱིལ་འཁོར་ངོ་བོས་གྲུབ་པར་ཤེས་ཙམ་ན།  ཕྱིའི་དཀྱིལ་འཁོར་མི་དགོས་པའི་ཕྱིར་ས་ཆོག་དང་སའི་ལྷ་མོ་སྟ་གོན་མི་དགོས་ལ།  དེ་ཉིད་ཀྱི་ཕྱིར་ལྷ་སྟ་གོན་ཡང་མི་དགོས་པར་ཤེས་ལ།  དེ་བཞིན་དུ་སློབ་མ་ལ་གྲུབ་པར་ཤེས་པས་སློབ་མ་སྟ་གོན་མི་དགོས་པར་ཤེས་དགོས་ཏེ།  དེ་ལྟར་དེ་རྣམས་རྡོ་རྗེ་སློབ་དཔོན་གྱིས་གོ་དགོས་ཀྱི།  མ་གོ་ན་མི་ཤེས་པའམ།  རྨོངས་པ་ཞེས་བྱ་བ་ཡིན་པས་ཕྱིན་ཅི་ལོག་ཏུ་འགྱུར་ལ།  སློབ་དཔོན་གྱིས་དེ་ལྟར་ཤེས་ཤིང་གོ་ན་ནི་དེ་རྣམས་མི་དགོས་པ་ཁོ་ན་ཡིན་པས་དེ་ལྟར་ཤེས་པར་བྱ་བ་གལ་ཆེའོ།  ། དེ་ལ་ལུས་ཀྱི་དཀྱིལ་འཁོར་ལ་བརྟེན་ཏེ་གཞན་ནམ་བདག་ཉིད་དམ་ཚིག་གསོ་བའི་ཆོ་གའི་རིམ་པ་བླ་མ་བརྒྱུད་པའི་བཀའ་གདམས་ཀྱིས་གསུང་པ་ནི།  དུས་ཁྱད་པར་ཅན་ཚེས་བཅུ་ཕྲག་གཉིས་སམ་ནམ་ཡང་རུང་བ་ལ་གནས་ཁང་བྱི་དོར་བྱ་བ་དང་།  རྒྱན་དང་རྟེན་དགྲམ་པ་དང་།  མཆོད་པ་དང་གཏོར་མ་བཤམ་པ་ལ་སོགས་པ་ཚེས་བཅུའི་མཆོད་པ་ཇི་ལྟ་བ་དང་ཁྱད་པར་མེད་ལ།  འདིར་ཁྱད་པར་དུ་སྟ་གོན་གྱི་དོད་འོག་ཏུ་དགོས་པ་སྔར་འཚོག་ཆས་བྱ་བ་ལ།  གྲུབ་ན་བུམ་པ་གསུམ།  མ་གྲུབ་ན་དྲི་མ་ཁྲུས་ཀྱི་བུམ་པ་ལས་ཐམས་ཅད་པར་བསྡུས་ལ་རྣམ་རྒྱལ་དང་གཉིས་བྱ་སྟེ།  གས་ཆག་དང་ནག་པོར་རི་མེད་པ་གཙང་མ་ལེགས་པར་བཀྲུས་ལ།  རྣམ་པར་རྒྱལ་བའི་བུམ་པ་ལ་རིགས་ལྔའི་མཚན་མ་བྲི།  ལས་ཐམས་ཅད་པ་ལ་སྣ་ཚོགས་རྡོ་རྗེ་བྲི༑  མགུལ་ཆིངས་པྲཽག་ལྔ་པ་བྱས་ལ་བཅིང་།  ཞལ་བཞི་པའི་སྔགས་བཟླ་ཞིང་གུ་གུལ་གྱིས་བདུགཡུངས་དཀར་གྱིས་བྲབས་ཏེ་བགེགས་བསྐྲད།  སྨན་ལྔ་འབྲུ་ལྔ་རིན་ཆེན་ལྔ་གཞུགདྲི་ཞིམ་པོའི་ཆུ་བདུད་རྩི་ལྔ་བསྲེས་པས་བཀང་སྟེ།  ཤིང་ལོ་རློན་པས་ཁ་བརྒྱན་ཏེ་རྣམ་རྒྱལ་གྱི་བུམ་པའི་སྟེང་དུ་དུང་ཆོས་སམ་ཐོད་པར་དྲི་ཞིམ་པོའི་ཆུ་དང་བདུད་རྩི་ལྔ་བསྲེས་པ་བཞག་ལ་དེར་རྡོ་རྗེ་ལ་གཟུངས་ཐག་བཏགས་པའང་བཞགབུམ་པ་གཉིས་ཁྲིའམ་མཎྜལ་ལམ་རས་སམ་ཀུ་ཤའི་སྟེང་དུ་བཞག་གོ། གཞན་ཡང་གདོང་གཡོགས་དང་། (《¡¶ལུ》¡+དབུ་རྒྱན་དང་)མེ་ཏོག་ཕྲེང་བ་དང་།  ཁ་ཊཱཾ་ག་དང་།  ཌ་མ་རུ་དང་།  ཚངས་སྐུ་ལ་སོགས་པ་འོག་ཏུ་ཉེ་བར་མཁོ་བ་ཐམས་ཅད་འཚོག་ཆས་བྱས་ལ་སྟ་གོན་དང་ཚུལ་མཚུངས་པའི་དབང་དུ་བྱས་པའོ།  ། དེ་ནས་སྲོད་ཐུན་ལ་ལྷ་གྲངས་དང་མཐུན་པའམ་ཅི་རིགས་པའི་རྣལ་འབྱོར་པ་རྣམས་སྤྱན་དྲངས་ལ་མཎྜལ་ཕུལ་ཏེ་ལྷའི་རྣལ་འབྱོར་ལ་གནས་པར་གསོལ་བ་གདབ་པ་ནས་བརྩམས་ཏེ་བདག་ཉིད་སངས་རྒྱས་སུ་བསྐྱེད་ལ།  དེ་ལ་མཆོད་པ་རྒྱས་བསྡུས་གང་ཡང་རུང་བས་མཆོད་དོ།